CELEX: 32015D0911
Language: ro
Date: 2015-06-11 00:00:00
Title: Decizia de punere în aplicare (UE) 2015/911 a Comisiei din 11 iunie 2015 de modificare a anexei II la Decizia 2007/777/CE în ceea ce privește rubrica referitoare la Canada din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate în contextul riscului de gripă aviară înalt patogenă [notificată cu numărul C(2015) 3790] (Text cu relevanță pentru SEE)

13.6.2015   
            
            
               RO
            
            
               Jurnalul Oficial al Uniunii Europene
            
            
               L 148/25
            
         DECIZIA DE PUNERE ÎN APLICARE (UE) 2015/911 A COMISIEI
   din 11 iunie 2015
   de modificare a anexei II la Decizia 2007/777/CE în ceea ce privește rubrica referitoare la Canada din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate în contextul riscului de gripă aviară înalt patogenă
   
      
         [notificată cu numărul C(2015) 3790]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   întrucât:
   
               (1)
            
            
               Decizia 2007/777/CE a Comisiei (2) stabilește norme de sănătate publică și animală pentru importul în Uniune și tranzitul și depozitarea în Uniune a transporturilor de produse din carne și stomacuri, vezici și intestine tratate (denumite în continuare „produsele”).
            
         
               (2)
            
            
               Partea 1 din anexa II la Decizia 2007/777/CE descrie regiunile din țările terțe din care introducerea de produse în Uniune este restricționată din motive de sănătate animală și în cazul cărora se aplică regionalizarea. Partea 2 din anexa respectivă stabilește o listă de țări terțe sau părți ale acestora din care introducerea de produse în Uniune este autorizată, cu condiția ca produsele să fi fost supuse unui tratament corespunzător, astfel cum este stabilit în partea 4 din anexa respectivă.
            
         
               (3)
            
            
               Canada este menționată în partea 2 din anexa II la Decizia 2007/777/CE ca țară terță din care sunt autorizate importurile în Uniune și tranzitul prin Uniune de produse obținute de la păsări de curte, vânat de crescătorie cu pene și vânat sălbatic cu pene de pe întreg teritoriul său ori din anumite părți ale teritoriului său. Regionalizarea Canadei a fost recunoscută prin Decizia 2007/777/CE, astfel cum a fost modificată prin Decizia de punere în aplicare (UE) 2015/204 a Comisiei (3), ca urmare a apariției unor focare de HPAI la păsările de curte din provincia Columbia Britanică din Canada. Decizia 2007/777/CE prevede că produsele respective, provenite din zona afectată, pot fi autorizate în vederea introducerii în Uniune după ce au fost supuse tratamentului „D”, astfel cum figurează în partea 4 din anexa II la Decizia 2007/777/CE (denumit în continuare „tratamentul D”).
            
         
               (4)
            
            
               Canada a confirmat un nou focar de HPAI la păsările de curte din provincia Ontario în cursul lunii aprilie 2015. Autoritățile veterinare din Canada au suspendat imediat eliberarea de certificate sanitar-veterinare pentru transporturile de produse în cauză destinate introducerii în Uniune, provenite de pe întreg teritoriul Canadei, ca urmare a apariției acestui nou focar. De asemenea, Canada a pus în aplicare o politică de depopulare totală cu scopul de a ține sub control HPAI și de a-i limita răspândirea.
            
         
               (5)
            
            
               Un acord între UE și Canada (4) (denumit în continuare „acordul”) prevede recunoașterea reciprocă rapidă a măsurilor de regionalizare în cazul apariției unor focare de boală în Uniune sau în Canada.
            
         
               (6)
            
            
               Având în vedere noul focar de HPAI în Canada, în provincia Ontario, produsele obținute de la păsări de curte, vânat de crescătorie cu pene și vânat sălbatic cu pene provenite din acele părți ale provinciei respective pe care autoritățile veterinare din Canada le-au supus restricțiilor ar trebui să fie supuse cel puțin „tratamentului D” pentru a împiedica introducerea virusului HPAI în Uniune.
            
         
               (7)
            
            
               În contextul focarelor de HPAI din provincia Columbia Britanică, regionalizarea teritoriului canadian a fost, de asemenea, recunoscută prin Regulamentul (CE) nr. 798/2008 al Comisiei (5), astfel cum a fost modificat prin Regulamentele de punere în aplicare (UE) 2015/198 (6) și (UE) 2015/908 (7) ale Comisiei pentru importurile de anumite produse obținute de la păsări de curte care intră în domeniul de aplicare al regulamentului respectiv.
            
         
               (8)
            
            
               Din motive de coerență, descrierea teritoriilor cuprinsă în partea 1 din anexa II la Decizia 2007/777/CE ar trebui să facă referire la regionalizare astfel cum este descrisă în coloana 3 din tabelul care figurează în partea 1 din anexa I la Regulamentul (CE) nr. 798/2008, ținând cont de datele menționate în coloanele 6A și 6B din tabelul respectiv.
            
         
               (9)
            
            
               Prin urmare, partea 1 din anexa II la Decizia 2007/777/CE ar trebui modificată.
            
         
               (10)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II la Decizia 2007/777/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 11 iunie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
   
      (3)  Decizia de punere în aplicare (UE) 2015/204 a Comisiei din 6 februarie 2015 de modificare a anexei II la Decizia 2007/777/CE în ceea ce privește rubrica referitoare la Canada din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate, cu privire la gripa aviară înalt patogenă (JO L 33, 10.2.2015, p. 45).
   
      (4)  Acord între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală, astfel cum a fost aprobat în numele Comunității prin Decizia 1999/201/CE a Consiliului (JO L 71, 18.3.1999, p. 3).
   
      (5)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
   
      (6)  Regulamentul de punere în aplicare (UE) 2015/198 al Comisiei din 6 februarie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Canada din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (JO L 33, 10.2.2015, p. 9).
   
      (7)  Regulamentul de punere în aplicare (UE) 2015/908 al Comisiei din 11 iunie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Canada din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (a se vedea pagina 11 din prezentul Jurnal Oficial).
   
      ANEXĂ
      În partea 1 din anexa II la Decizia 2007/777/CE, rubrica referitoare la Canada se înlocuiește cu următorul text:
      
         
                     „Canada
                  
                  
                     CA
                  
                  
                     01/2015
                  
                  
                     Întreaga țară
                  
               
                     CA-1
                  
                  
                     01/2015
                  
                  
                     Întregul teritoriu al Canadei, cu excepția zonei CA-2
                  
               
                     CA-2
                  
                  
                     01/2015
                  
                  
                     Teritoriile Canadei descrise la CA-2 în coloana 3 din tabelul care figurează în partea 1 din anexa I la Regulamentul (CE) nr. 798/2008 al Comisiei, ținând cont de datele menționate în coloanele 6A și 6B din tabelul respectiv.”